|  |
| --- |
| **יש לשכתב ערך זה**. הסיבה היא: **סגנון בלתי-אנציקלופדי**. |
| אתם מוזמנים לסייע ולתקן את הבעיות, אך אנא אל תורידו את ההודעה כל עוד לא תוקן הדף. ייתכן שתמצאו פירוט בדף השיחה. |

פירוש נוסף ערך זה עוסק בלהקת רוק בריטית. אם התכוונתם לבסיס נתונים מקוון, ראו MUSE.

**מיוז** (באנגלית: **Muse**) היא להקת רוק בריטית שנוסדה בטיינמות', דבון ב-1994. סגנונה המוזיקלי של הלהקה הוא רוק אלטרנטיבי המושפע מרוק מתקדם, רוק פסיכדלי, הבי מטאל, מוזיקה אלקטרונית ומוזיקה קלאסית. חברי הלהקה הם מת'יו בלאמי, כריס וולסטנהולם ודומיניק האוורד. החל מאלבומה הרביעי בשנת 2006, הצטרף להופעות הלהקה מורגן ניקולס. הלהקה ידועה בהופעותיה האנרגטיות ובהתעניינותו של סולנה, בלאמי, בתאוריות קשר, בחיים מחוץ לכדור הארץ, בתאולוגיה ובאפוקליפסה.

עד היום הוציאה מיוז תשעה אלבומי אולפן.

ההיסטוריה של הלהקה
------------------

### 1992–1997: הקמתה ושנותיה הראשונות

חברי מיוז ניגנו בלהקות שונות בבית הספר בו למדו בתחילת שנות התשעים. הקמת הלהקה החלה כשבלאמי בן הארבע עשרה עבר אודישן כגיטריסט בלהקתו של האווארד. לאחר עזיבת נגן הבס שלהם, צירפו השניים את חברם, וולסטנהולם, שעד אז ניגן בתופים ולמד לנגן בגיטרה בס עבור הלהקה. בלאמי הפך לסולן ולכותב השירים.

הלהקה שינתה את שמה מספר פעמים ונקראה Gothic Plague, Fixed Penalty ,Carnage Mayhem ו-Rocket Baby Dolls.
ב-1994, תחת השם Rocket Baby Dolls ותדמית גותית זכתה הלהקה בתחרות מקומית. לאחר ניצחון זה, בחרו חבריה להתמקד בקריירה מקצוענית. הם שינו את שם הלהקה ל"מיוז" והחלו לנגן במועדונים מקומיים.

### 1998–2000: ההכרה, הפריצה ו-*Showbiz*

הלוגו של מיוז, שולב מאז הוצאת המיני אלבום, "מיוז", בשנת 1998
לאחר מספר שנים שבהן נוצר גרעין מעריצים בלונדון ונערכו ההופעות הראשונות בלונדון ומנצ'סטר, נפגשה הלהקה עם דניס סמית', בעלי אולפן ההקלטות Sawmills.

הפגישה הובילה להקלטות המקצועיות הראשונות ולהוצאת המיני-אלבום Muse. המיני-אלבום השני, Muscle Museum EP, הגיע למקום השלישי במצעד הסינגלים האינדי ומשך את תשומת לבם של שדרן הרדיו סטיב לאמאק ושל מגזין המוזיקה הבריטי "NME".
מיוז חתמה בחברת ההפקות Taste Media, שאותה הקים סמית' ביחד עם מי שעתיד להיות אמרגנה של מיוז, ספטה ג'אפרי. הלהקה הקליטה בחברה את שלושת אלבומיה הראשונים.

למרות ההצלחה שלה זכה מיני-אלבומה השני, חברות המוזיקה הבריטיות הסתייגו מהחתמת "מיוז". הייתה זו מאבריק רקורדס, חברת תקליטים אמריקנית, שהחתימה את מיוז בשנת 1998 על חוזה הקלטות בארצות הברית, לאחר שצפתה בלהקה בפסטיבל שארגנה. עם חזרתה לבריטניה, דאגה Taste Media להחתים את מיוז עם מספר חברות תקליטים באירופה ובאוסטרליה
.

אלבום האולפן הראשון של הלהקה נקרא Showbiz, והפיק אותו ג'ון לקי. האלבום הציג את סגנונה האגרסיבי וכלל התייחסויות לקשיים שחוותה הלהקה בנסיונותיה להתבסס.

### 2001–2002: *Origin of Symmetry* ו-*Hullabaloo*

מת'יו בלאמי, סולן הלהקה, בהופעה
אלבומה השני, Origin of Symmetry, שהופק גם הוא על ידי לקי, הציג צליל שונה מקודמו. באלבום שולבו כלי נגינה כעוגב, מלוטרון וערכת תופים מורחבת. האלבום כלל שירה בקול גבוה, נגינת ארפג'ו בגיטרה, ונגינת פסנתר מובחנת המושפעת מהפסנתרנות הרומנטית, בפרט של רחמנינוב וצ'ייקובסקי. מורגשת גם השפעת מינימליסטיים כפיליפ גלאס.

דרישת מאבריק רקורדס לשינויים בשירים במהדורה האמריקאית עקב חששה שקולו של בלאמי אינו "ידידותי לרדיו", נענתה בסירוב.
הלהקה עזבה את חברת התקליטים והאלבום יצא לאור בארצות הברית רק ב-2005, לאחר שמיוז חתמה בחברת "האחים וורנר".

ב-2002 הוציאה מיוז DVD בהופעה חיה, Hullabaloo ובו הופעתם ב"לה זנית'", פריז ב-2001. במקביל הוציאה הלהקה את Hullabaloo Soundtrack, אלבום כפול המכיל אוסף שירי בי-סייד וגרסאות של שיריה מאותה ההופעה.

### 2003–2005: *Absolution*

מיוז הוציאה את אלבומה השלישי, Absolution, בשנת 2003. האלבום הופק על ידי ריק קוסטי והגיע למקום הראשון בבריטניה.

האלבום כלל את הלהיטים "Time Is Running Out" ‏ "Hysteria", ‏"Sing for Absolution" ‏ו- "Butterflies and Hurricanes".
מיוז יצאה למסע הופעות בינלאומי שנמשך כשנה וכלל את אוסטרליה, ניו זילנד, ארצות הברית, קנדה וצרפת. בזמן זה הוציאה חמישה סינגלים.

הלהקה ניגנה בפסטיבל גלסטונברי ביוני 2004. זמן קצר לאחר סיום ההופעה, אביו של האוורד שהגיע לפסטיבל כדי לצפות בלהקה, מת מהתקף לב. בלאמי מספר:

> 
> כשירדנו מהבמה חשנו שזהו ההישג הגדול ביותר שלנו אי פעם. זה היה כמעט סוריאליסטי ששעה לאחר מכן אביו נפטר. כמעט בלתי יאמן. במשך שבוע היינו עם דום וניסינו לתמוך בו. אני חושב שהוא שמח על שאביו זכה לראות אותו במה שהיה כנראה הרגע היפה ביותר בחיי הלהקה".
> 
> 
> 
> 

בתמיכת משפחתו וחבריו ללהקה בחר הווארד להמשיך במסע.

הלהקה זכתה בשני פרסי MTV אירופה בהם "ההופעה האלטרנטיבית הטובה ביותר", בפרס Q ובפרס המוזיקה הבריטית בקטגוריית "ההופעה החיה".

מסע ההופעות הסתיים בינואר 2005. ב-2 ביולי 2005 השתתפה מיוז בקונצרט הלייב 8 בפריז.

ביוגרפיית DVD לא רשמית בשם Manic Depression יצאה באפריל 2005, אך הלהקה, שלא הייתה שותפה לפרויקט, לא קידמה את הוצאתה. DVD נוסף, Absolution Tour, שהכיל את רגעי השיא מפסטיבל גלסטונברי, וצילומים שלא נראו בעבר מהופעות בלונדון, ומבלי ולוס אנג'לס יצא בדצמבר 2005.

### 2006–2008: *Black Holes and Revelations* ו-*HAARP*

מיוז מבצעת את "Starlight" בפסטיבל לידס, בשנת 2006
ביוני 2006, הוציאה הלהקה את אלבומה הרביעי, "Black Holes and Revelations" שהופק גם הוא על ידי ריק קוסטי.
הנושאים באלבום עוסקים, כמו קודמיו, במדע בדיוני וקונספירציות פוליטיות.
האלבום הגיע למקום הראשון בבריטניה, ברבות ממדינות אירופה, באוסטרליה ולמקום התשיעי במצעד הבילבורד האמריקאי
.
האלבום הגיע למעמד פלטינה באירופה על מכירות של מעל מיליון ביבשת
.

הסינגלים שיצאו מהאלבום היו ‏ "Supermassive Black hole" ‏, "Starlight", ‏"Knights Of Cydonia", ‏"Invincible"‏ ו- "Map of the Problematique".

הלהקה זכתה בשנית בפרס המוזיקה הבריטית בקטגוריית "ההופעה החיה הטובה ביותר", בשנת 2007.

במרץ 2008, הלהקה הוציאה אלבום DVD בשם "HAARP", המתעד שתי הופעות שביצעה ב-16 וב-17 ביוני 2007, באצטדיון ומבלי.

### 2009–2011: *The Resistance*

אלבום האולפן החמישי, The Resistance, יצא ב-14 בספטמבר 2009 והיה האלבום הראשון שהפיקה הלהקה בעצמה. בשבוע הראשון ליציאתו, הוא הגיע למקום הראשון במצעדי האלבומים ב-19 מדינות, ומקום שלישי בבילבורד האמריקאי.
האלבום הושפע ממוזיקה קלאסית וכולל את הסימפוניה, "Exogenesis: Symphony", האורכת כ-13 דקות וחולקה לשלושה חלקים.

מיוז מבצעת את "Resistance" במהלך הופעה בבירמינגהאם בנובמבר 2009
"Uprising" הוא הסינגל הראשון מהאלבום, עמו הופיעה הלהקה גם בטקס ה-MTV. השיר United States Of Eurasia נחשף לאחר חפש את המטמון עולמי שנקרא Project Eurasia וכלל זיכרונות USB שהוחבאו בשבע ערים מרכזיות בעולם (פריז, ברלין, מוסקבה, דובאי, הונג קונג, טוקיו וניו יורק). כל אחד מששת הזיכרונות הראשונים הכיל חלק קטן מהשיר שהועלה לאתר הרשמי של מיוז. לאחר שפוצח בניו יורק החלק השביעי, ניתן השיר להורדה חופשית. זמן קצר לאחר יציאת השיר Uprising יצא וידאו קליפ לשיר Undisclosed Desires. הסינגל השלישי מהאלבום היה Resistance.

ב-4 וב-5 בספטמבר 2009 הופיעו חברי הלהקה בעיר הולדתם טינמות', לראשונה מאז היווסדה. סיבוב ההופעות האירופי שלה החל ב-22 באוקטובר בהלסינקי, פינלנד והמשיך ברחבי אירופה. בהמשך ערכה הלהקה סיבוב הופעות עולמי ביפן, אוסטרליה וארצות הברית.
ב-10 וה-11 בספטמבר 2010, חזרה לשתי הופעות באצטדיון ומבלי בלונדון.

ב-17 במאי 2010, הוציאה הלהקה את הסינגל, Neutron Star Collision, שהופיע בפסקול הסרט Eclipse, הסרט השלישי בסדרת דמדומים.

ב-12 בספטמבר 2010, זכתה מיוז בפרס MTV בקטגוריית האפקטים הטובים ביותר עבור הקדימון לשיר Uprising.
ב-13 בפברואר 2011, זכה האלבום, The Resistance, בפרס גראמי בקטגוריית "אלבום הרוק הטוב ביותר"
.

באוגוסט 2011 הופיעה הלהקה כמופע המרכזי בפסטיבל רדינג ולידס בו חגגה עשור לאלבומה השני, Origin of Symmetry וביצעה את כל שירי האלבום.

### 2012–2013: The 2nd Law

ב-6 ביוני 2012 פרסמה הלהקה טריילר לאלבומה השישי שעתיד לצאת ב-17 בספטמבר 2012 ושמו The 2nd Law.

ב-27 ביוני הוכרז שסינגל מתוך האלבום, "Survival", נבחר כשיר הרשמי של אולימפיאדת לונדון (2012). מיוז ביצעו את השיר בטקס הנעילה של האולימפיאדה.

ב-20 בספטמבר, מספר ימים לפני יציאת האלבום, מיוז השיקו 5 שירים חדשים מתוך האלבום: Supremacy, Follow Me, Panic Station, Animals ו־Save Me‏ (Save Me נכתב ובוצע על ידי בסיסט הלהקה, כריס וולסטנהולם).

### 2014–הווה: *Drones*

באפריל 2014 חשף הווארד כי חברי הלהקה עובדים על אלבום. במרץ 2015 הודיעו חברי הלהקה באתר האינטרנט שלהם כי *Drones*, אלבום האולפן השביעי שלהם, יצא ביוני 2015. יחד עם רשימת השירים של האלבום, הוכרז "Dead Inside" כסינגל המוביל מהאלבום שיצא במרץ 2015. החל מ-15 במרץ ועד 15 במאי, יצאה הלהקה לסיבוב הופעות קצר בשם Psycho Tour, במקומות קטנים ברחבי בריטניה וארצות הברית.

עד צאת האלבום הוציאה הלהקה 7 מתוך 12 שירי האלבום, שלושה מהם כסינגלים ("Dead Inside",‏ "Psycho" ו-"Mercy"). האלבום יצא ב-5 ביוני 2015 והיה האלבום הראשון של הלהקה שהגיע למקום הראשון במצעד הבילבורד 200 האמריקאי. האלבום הגיע למקום הראשון גם בבריטניה, באירלנד, בניו זילנד ובאוסטרליה.

סגנון מוזיקלי
-------------

מיוז היא להקת רוק אלטרנטיבי, ולעיתים מקושרת לספייס רוק ורוק מתקדם.
המוזיקה שלה כיום משלבת סגנונות רבים כמו מוזיקה אלקטרונית, רוק כבד, מוזיקה קלאסית ואופרה רוק
.

### פיתוח קול במשך השנים

הצליל האופייני של מיוז באלבום Showbiz היה מורכב מתערובת של סגנונות מוזיקליים כמו רוק אלטרנטיבי, מטאל אלטרנטיבי, רוק מתקדם, מוזיקה קלאסית (פרדריק שופן, סרגיי רחמנינוב) ומוזיקה לטינית.
באלבומה השני, Origin of Symmetry, רצתה הלהקה לשפר את הצליל שלה לצליל מתקדם יותר, בטוח ואגרסיבי. היא ניסתה כלי נגינה יוצאי דופן כמו עוגב, ערכות תופים מתקדמות ועזרים אלקטרוניים.
אלבומה השלישי, Absolution, בהמשך למגמה של קודמו, המשיך עם הצליל הכבד והעוצמתי והושפע מלהקות כקווין
.
האלבום הרביעי, Black Holes and Revelations, הוא אלבום יותר אלקטרוני וספייס רוק, אם כי שירים מסוימים שומרים על כבדות, בעוד אחרים מאופיינים בסגנון יותר מלודי. האלבום הושפע מלהקות כמו דפש מוד ו-Lightning Bolt, ומסגנונות שונים של מוזיקה באירופה ואסיה
.
האלבום החמישי, The Resistance, מתמקד ברוק סימפוני וסגנונות רוק מתקדם. האלבום מושפע מאוד ממוזיקה קלאסית ומלהקות רוק כמו U2 וקווין
.

### שיטות נגינה

בשירים רבים משתמש בלאמי בפלסטו וויברטו, המושפעים מג'ף באקלי
.
כפסנתרן, בלאמי מנצל את הטכניקה של אקורדים שבורים (arpeggio) על שירים מבוססי פסנתר. השפעות בנגינתו של בלאמי כוללות מלחינים מהתקופה הקלאסית הרומנטית כמו סרגיי רחמנינוב, לודוויג ואן בטהובן, פרנץ ליסט, ופרדריק שופן ומלחינים עכשוויים יותר, כמו פיליפ גלאס.

### ליריקה

מילות השירים המוקדמים של מיוז עסקו במערכות יחסים, ניכור חברתי, ובקשיים שנתקלה הלהקה כשניסה להתבסס בעיר מגוריה. עם זאת, עם התקדמות הלהקה, נושאי השירים הפכו לשאפתניים יותר ועסקו במדע בדיוני, תאוריות קשר, פחד מפני האבולוציה של הטכנולוגיה, חזון אחרית הימים, מלחמות וסדר עולמי חדש לאחר מהפכה עולמית.

ספרים שהשפיעו על מילות השירים כוללים את 1984 של ג'ורג' אורוול

, שטיפת מוח - המדע של שליטה במחשבה של קתלין טיילור, על מרחב של מיצ'יו קאקו

וכוכב הלכת ה -12 של זכריה סיטשין
.

מסרים חידתיים
-------------

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים. 
ברבים מאלבומי מיוז, במיוחד ב-Origin of Symmetry, ניתן למצוא מסרים מוזרים וחידתיים שנשלחים על ידי הלהקה במגוון דרכים.

הלהקה יצרה משחק "חפש את המטמון" ענק, הכולל אנגרמות המצביעות על שיטות פענוח מורכבות יותר כצופן קיסר והדמיה של האניגמה. מספר מעריצים נענו לדרישות הרמזים, דבר שהתבטא בכתיבת הססמאות על גופם וצירוף תמונה לדואר אלקטרוני - רק ארבעה זכו לתגובה.

חברי הלהקה
----------

* **מת'יו בלאמי** - שירה, גיטרה, פסנתר, קלידים, קיטר.
* **כריס וולסטנהולם** - שירת ליווי, גיטרה בס, קלידים, מפוחית.
* **דומיניק האוורד** - שירת ליווי, תופים, כלי הקשה, סינתיסייזר.

שותפי הופעות
* **מורגן ניקולס** - גיטרה, קלידים, סינתיסייזר.

דיסקוגרפיה
----------

אלבומי אולפן

| שם אלבום | שנת יציאה |
| --- | --- |
| Showbiz | 1999 |
| Origin of Symmetry | 2001 |
| Absolution | 2003 |
| Black Holes and Revelations | 2006 |
| The Resistance | 2009 |
| The 2nd Law | 2012 |
| Drones | 2015 |
| Simulation Theory | 2018 |
| Will of the People | 2022 |

**מיני אלבום**

* 1998 - Muse
* 1999 - Muscle Museum
* 2000 - Random 1-8

**הופעה חיה**

* 2008 - HAARP

**אוספים**

* 2002 - Hullabaloo Soundtrack

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מיוז** |

* אתר האינטרנט הרשמי של מיוז
* מיוז, ברשת החברתית פייסבוק

* מיוז, ברשת החברתית אקס (טוויטר)

* מיוז, ברשת החברתית אינסטגרם

* מיוז, ברשת החברתית טיקטוק

* מיוז, ברשת החברתית VK

* מיוז, סרטונים בערוץ היוטיוב

* מיוז, סרטונים באתר Vimeo

* מיוז, במסד הנתונים הקולנועיים IMDb (באנגלית)

* מיוז, באתר אייטונס (באנגלית)

* מיוז, באתר ספוטיפיי

* מיוז, באתר סאונדקלאוד (באנגלית)

* מיוז, באתר Last.fm (באנגלית)

* מיוז, באתר AllMusic (באנגלית)

* מיוז, באתר MusicBrainz (באנגלית)

* מיוז, באתר דיזר

* מיוז, באתר Discogs (באנגלית)

* מיוז, באתר Songkick (באנגלית)

* מיוז, באתר Genius

* מיוז, באתר SecondHandSongs

* מיוז, באתר MOOMA (בארכיון האינטרנט)

* מיוז, באתר בילבורד (באנגלית)

* מיוז, באתר טיידל (באנגלית)
* ויקימיוז (באנגלית)
* מיוז במוסיכיפדיה של רדיו מוסיכיף 69FM.

הערות שוליים
------------

1. ↑  "Interview with SAFTA JAFFERY, A&R/manager/publisher for Muse". HitQuarters. אורכב מ-המקור ב-2014-04-20. נבדק ב-2020-06-09.
2. ↑  *Billboard 28 Aug 1999'.' Retrieved 20 November 2010.*
3. ↑  SPIN Sep 2009. Retrieved 20 November 2010.
4. ↑  Lily Allen, Muse Soar To No. 1 On U.K. Charts Billboard.com
5. ↑  "Muse – Black Holes & Revelation". *Music Charts*. αCharts.
6. ↑  "IFPI Platinum Europe Awards – 2009". *News*. IFPI. 2006.
7. ↑  Muse Bask In First Grammy Win, Make Plans For Kid-Friendly Album
8. ↑  אורי זר אביב, סינגל של "מיוז" נבחר לשיר הרשמי של האולימפיאדה, באתר הארץ, 28 ביוני 2012
9. ↑  Keith Caulfield, Muse Earns Its First No. 1 Album on Billboard 200 Chart, Billboard, ‏17 ביוני 2015
10. ↑  "Muse – 'The Resistance'". rocksound.tv.
11. ↑  Gloomy moods. Herald Sun (13 July 2006)
12. 1 2  muse : archives | microcuts.net | September 2000. microcuts.net.
13. ↑  Interview with Muse TNT. Retrieved 8 November 2011
14. ↑  "Muse – Intergalacticists Stride Our World". musicomh.com.
15. ↑  Masters, Tim (13 באוקטובר 2009). "Queen star May hails Muse album". BBC News. `{{cite news}}`:  (עזרה)
16. ↑
17. ↑  New Muse album 'inspired' by 1984 BBC. Retrieved 8 November 2011
18. ↑  The Making of Origin of Symmetry. Xfm. 8 November 2011
19. ↑  Muse: The band who fell to earth The Independent.

| מיוז |
| --- |
| מת'יו בלאמי • כריס וולסטנהולם • דומיניק האוורד • מורגן ניקולס |
| אלבומים | Showbiz‏ • Origin of Symmetry‏ • Absolution‏ • Black Holes and Revelations‏ • The Resistance‏ • The 2nd Law‏ • Drones‏ • Simulation Theory‏ • Will of the People |
| אלבומי הופעה | Hullabaloo‏ • HAARP‏ • Live at Rome Olympic Stadium |
| אוספים | Hullabaloo Soundtrack |
| קטגוריה:מיוז • פורטל:רוק |

| פרס המוזיקה האמריקאית לאמן הרוק/אלטרנטיבי האהוב ביותר |
| --- |
| 

|  |
| --- |
| Counting Crows‏ (1995) ‏•‏‏פרל ג'אם (1996) ‏•‏‏הסמאשינג פאמפקינס‏ (1997) ‏•‏‏בוש (1998) ‏•‏‏פרל ג'אם (1999) ‏•‏‏רד הוט צ'ילי פפרז (2000) ‏•‏‏קריד (2001) ‏•‏‏לימפ ביזקיט (2002) ‏•‏‏קריד (2003) ‏•‏‏לינקין פארק (2003) ‏•‏‏לינקין פארק (2004) ‏•‏‏גרין דיי (2005) ‏•‏‏רד הוט צ'ילי פפרז (2006) ‏•‏‏לינקין פארק (2007) ‏•‏‏לינקין פארק (2008) ‏•‏‏גרין דיי (2009) ‏•‏‏מיוז (2010) ‏•‏‏פו פייטרס (2011) ‏•‏‏לינקין פארק (2012) ‏•‏‏Imagine Dragons ‏(2013) ‏•‏‏Imagine Dragons ‏(2014) ‏•‏‏פול אאוט בוי (2015) ‏•‏‏Twenty One Pilots ‏(2016) ‏•‏‏לינקין פארק (2017) ‏•‏‏פאניק! אט דה דיסקו (2018) ‏•‏‏בילי אייליש (2019) ‏•‏‏Twenty One Pilots ‏(2020) ‏•‏‏ משין גאן קלי (2021) |

 |

| פרס המוזיקה של MTV אירופה לאמן הרוק הטוב ביותר |
| --- |
| 

|  |
| --- |
| אירוסמית' (1994) ‏•‏‏ בון ג'ובי (1995) ‏•‏‏ הסמאשינג פאמפקינס‏ (1996) ‏•‏‏ אואזיס (1997) ‏•‏‏ אירוסמית' (1998) ‏•‏‏ אופספרינג (1999) ‏•‏‏ רד הוט צ'ילי פפרז (2000) ‏•‏‏ בלינק-182 (2001) ‏•‏‏ רד הוט צ'ילי פפרז, לינקין פארק (2002) ‏•‏‏ הווייט סטרייפס (2003) ‏•‏‏ לינקין פארק (2004) ‏•‏‏ גרין דיי (2005) ‏•‏‏ הקילרס (2006) ‏•‏‏ Thirty Seconds to Mars‏ (2007) ‏•‏‏ Thirty Seconds to Mars‏ (2008) ‏•‏‏ גרין דיי (2009) ‏•‏‏ Thirty Seconds to Mars‏ (2010) ‏•‏‏ לינקין פארק (2011) ‏•‏‏ לינקין פארק (2012) ‏•‏‏ גרין דיי (2013) ‏•‏‏ לינקין פארק (2014) ‏•‏‏ קולדפליי (2015) ‏•‏‏ קולדפליי (2016) ‏•‏‏ קולדפליי (2017) ‏•‏‏ 5 Seconds of Summer‏ (2018) ‏•‏‏ גרין דיי (2019) ‏•‏‏ קולדפליי (2020) ‏•‏‏ מונסקין (2021) ‏•‏‏ מיוז (2022) |

 |

| פרס המוזיקה של MTV אירופה למופע החי הטוב ביותר |
| --- |
| 

|  |
| --- |
| טייק ד'את (1995) ‏•‏‏ U2‏ (1997) ‏•‏‏ רד הוט צ'ילי פפרז (2002) ‏•‏‏ מיוז (2007) ‏•‏‏ טוקיו הוטל (2008) ‏•‏‏ U2 ‏(2009) ‏•‏‏ לינקין פארק (2010) ‏•‏‏ קייטי פרי (2011) ‏•‏‏ טיילור סוויפט (2012) ‏•‏‏ ביונסה (2013) ‏•‏‏ ואן דיירקשן (2014) ‏•‏‏ אד שירן (2015) ‏•‏‏ Twenty One Pilots ‏(2016) ‏•‏‏ אד שירן (2017) ‏•‏‏ שון מנדס (2018) ‏•‏‏ BTS ‏(2019) ‏•‏‏ BTS ‏(2020) ‏•‏‏ הארי סטיילס (2022) |

 |

| פרס המוזיקה של MTV אירופה לאמן האלטרנטיבי הטוב ביותר |
| --- |
| 

|  |
| --- |
| הפרודיג'י (1997) ‏•‏‏ מיוז (2004) ‏•‏‏ סיסטם אוף אה דאון ‏(2005) ‏•‏‏ מיוז (2006) ‏•‏‏ פלסיבו (2009) ‏•‏‏ פאראמור (2010) ‏•‏‏ Thirty Seconds to Mars ‏(2011) ‏•‏‏ לנה דל ריי (2012) ‏•‏‏ Thirty Seconds to Mars ‏(2013) ‏•‏‏ Thirty Seconds to Mars‏ (2014) ‏•‏‏ לנה דל ריי (2015) ‏•‏‏ Twenty One Pilots ‏(2016) ‏•‏‏ Thirty Seconds to Mars ‏(2017) ‏•‏‏ פאניק! אט דה דיסקו (2018) ‏•‏‏ FKA Twigs ‏(2019) ‏•‏‏ היילי ויליאמס (2020) ‏•‏‏ יאנגבלאד (2021) ‏•‏‏ גורילז (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007408419605171
* BIBSYS: 5068652
* BnF: cb140286628 (data)
* GND: 10112234-2
* LCCN: no99089194
* MusicBrainz: 9c9f1380-2516-4fc9-a3e6-f9f61941d090
* NKC: xx0031781
* VIAF: 139880120
* WorldCat: lccn-n85139938

 |